**Төлебаев Т.Ә.**

Әл-Фараби атындағы ҚазҰУ профессоры.

**Ұлы Жібек жолы тарихнамасынан**

Қазақстандық және жалпы дүниежүзілік тарихнамада жолдар тарихы мәселелері біршама нашар зерттеліп келеді. Кеңес дәуірінің соңында аздап басталып, еліміз тәуелсіздік алғаннан кейін жақсы зерттелуге ден қойылған –Ұлы Жібек жолы тарихы мәселелері болды. Бірақ ежелгі және ортағасырлық кезеңдерде халықаралық экономикалық, мәдени, саяси қарым-қатынастарда маңызды рөл атқарған және тіпті сол Ұлы Жібек жолы мен оның тармақтарының негізі болған көптеген жолдар туралы мәселелер жекелеген зерттеушілердің еңбектерінде сөз болып отырады. Бірақ әлі де болса сол жолдар туралы арнайы зерттеу еңбектері жоқ. Бұл шағын мақалада біз сол мәселеге зерттеушілердің назарын аударуды мақсат еттік.

1977 жылы жарық көрген Қазақ Совет энциклопедиясында Ұлы жібек жолы туралы арнайы мақала жарияланған. Онда былайша анықтама берілген: «Ұлы жібек жолы – сауда, керуен жолдарының жалпы атауы, б.з.б. 2 ғ.-дан 16 ғ-ға дейін Орта Азия арқылы Қытайды Алдыңғы Азиямен байланыстырды»[[1]](#endnote-1). Энциклопедияда Ұлы жібек жолы б.з.б. 2 ғасырда Чжан Цяньның жасаған саяхаты нәтижесінде ашылды деп көрсетілген. Ұлы жібек жолы Сианьнан Ланчжоу арқылы Дуньхуанға апаратыны айта отырып, бұл жерден оның екі жол торабына бөлінетінін жазады және оны былайша сипаттайды: «солтүстік жол Тұрпан, Қашғар, Самархан, Мервті, Ферғана алабын, ал оңтүстік жол Хотан, Жаркент, Балх және Мервті басып өтіп, Памирдің тау жоталары арқылы Үндістанға, сондай-ақ Таяу Шығысқа апарады. Мервте оңтүстік және солтүстік жолдар қосылып, одан әрі батыстағы «Ұ. ж. ж.» Ниса, Гекатомпил, Экбатан, Бағдад арқылы Жерорта теңізінің шығыс жағасындағы порттарға, Тир мен Антиохияға дейін созылып жатыр»[[2]](#endnote-2). Бұл жолдың атауының пайда болуы экспорт үшін арнайы дайындалған және Батыста жоғары бағаланған қытай жібегінің негізгі сауда тауары болғандығымен түсіндірілген. Бұл шындық еді. Мұнда Жібек жолының даму кезеңдерін көрсетуге де ұмтылыс жасалған. Онда 1-2 ғасырларда Ұлы жібек жолы арқылы сауда-дипломатиялық байланыстың мейлінші дамығындығы ерекшеленген. Бірақ жол қатынасының қиындығының Қытай мен Рим арасындағы тікелей байланысқа мүмкіндік бермеді деп те көрсетіледі. Ал Ш – ҮІ ғасырларда Ұлы жібек жолы көбінесе «қажылар жолы» болғандығы, ол арқылы будда монахтарының Қытай мен Үндістан аралығында жүріп отырғандығы айтылады да, ҮП – Х ғасырларда Ұлы жібек жолының халықаралық маңызының арта түскені, Қытайдық Византиямен арабтармен байланысының дамығандығы жазылады. Ұлы жібек жолы ХҮ ғасырда өз маңызын жоя бастағаны атап көрсетіледі және оның себебі теңіз байланыстарының дамуымен байланыстырыла түсіндіріледі. Ұлы жібек жолының ұзындығы 7 мың километрден асты деп көрсетіледі де, оның Кіші Азия мен Орта Азия және Қытай халықтары арасындағы экономикалық және мәдени байланысты дамытуда ролінің зор болғандығы жөнінде тұжырым жасалады.

С.М.Ақынжанов ортағасырларда Дешті-Қыпшақ кеңістігіндегі Ұлы Жібек жолының басты даңғылынан Қазақстанның далаларын Орта Азия оазистері сияқты екі аймақтың тығыз экономикалық байланыстарының болғандығын дәлелдейін бірнеше керуен жолдары болды,- дей отырып, оларға арнайы назар аудартады. Зерттеуші **бірінші жолды**, Сырдарияның төменгі ағысы бойынан Батыс Қазақстанға және Оңтүстік Оралдың тауетегіне барды деп есептейді. **Екінші, негізгі**, орта ғасырларда Сарысу жолы деп аталған жол Фараб-Отырардан шығып Ақсүмбеге, одан Сарысу мен Шу арқылы Қаракеңгірдің Сарысуға құяр сағасына жетіп, оны бойлай отырып Ұлытауға, одан Есіл арқылы Ертіс жағалауына шыққанын, ал келесі, **үшінші** орта ғасырларда **Ханажал** деп аталған жол – Тараздан солтүстікке бағытталып, Бетпақдала, Атасу арқылы Дешті-Қыпшақ даласына жеткендігін сипаттайды. С.М.Ақынжанов осындай көп сауда жолдарының болуы бұл кезеңде тығыз шаруашылықтық байланыстың болғандығын айғақтайды деп тұжырымдаған.

Ал Р.Б.Исмагилов болса қазақ даласындағы жолдар мен олардың бағыттарының уақытын тереңдете түсуге ұмтылыс жасаған. Ол сақтардың батысқа қоныс ауларуының екі жолы болды: біріншісі, оңтүстік жол- Алтай, Тарбағатай, Тянь-Шань және Қаратау бойымен Орал-Каспий дәлізіне жетті. Мұнда Орталық және Солтүстік Қазақстан арқылы келетін солтүстік жол да келіп тоғысты дей отырып, дәл осы жолдар арқылы кейіннен Шығыс пен Батыс арасындағы сауда операциялары да жасалып отырды деп тұжырымдай отырып, бұл ойын б.з.бұрынғы ҮШ –ҮП ғасырларға тән Шілікті, Ұйғарақ, Тегіскен ескерткіштері мен Солтүстік Қазақстандағы жерлеу орындары мәліметтері арқылы дәлелдеуге тырысады.

Біздіңше Ұлы Жібек жолына берілген анықтамалардың ішінде К.М.Байпақовтың мына анықтамасы, ауқымды әрі біршама дұрыс сияқты. Оны сөзбе-сөз келтірейік: «Великий Шелковый путь – система караванных путей, пересекавших Евразию от Средиземноморья до Китая и служивших в эпоху древности и средневековья важным каналом осуществления торговых и культурных связей представителей этих регионов»[[3]](#endnote-3). Зерттеуші бұдан соң Ұлы Жібек жолының тарихы, негізгі даңғылдары, оның бойындағы қалалар туралы мәселеге көшеді. Жібек жолының жекелеген тармақтарының ежелгі прототиптері туралы мәселеге келетін болсақ, - дейді ол, - б.з. бұрынғы Ш – П мыңжылдықтарда-ақ байланыс пен айырбастың басталған еді. Олардың Бадахшан тауларында лазурит, Жәркендарияның жоғары ағысы бойында, Хотан ауданында нефрит өндірумен байланысты болғанын , лазуриттің Иран, Месопатамия, Анталия, Египет пен Сирияға, ал І мыңжылдықтың ортасынан бастап Қытайға шығарылғандығын жазған. «**Лазурит жолымен**» қатар Орта Азия мен Орталық Шығысты Жерорта теңізімен және Индиямен байланыстырған, сондай-ақ Шығыс Түркістанды Солтүстік Қытаймен жалғастырып отырған «**нефрит жолы**» да болғандығын жекелеген зерттеушілер еңбектері негізінде баяндайды. Б.з.бұрынғы І мыңжылдықта «**дала жолының**» болғандығын айта отырып, оны Геродоттың жазғандары негізінде, Дон бойындағы Қаратеңіз жағалаулары арқылы Оңтүстік Оралдағы савроматтар жерінен Орынборға, Ырғызға, одан Тобыл, Есіл мен қазіргі Семей маңында Ертіске, ары қарай Алтайға, Жоғарғы Ертіс пен Зайсан көлі бойындағы агриппилер еліне жетті. Бұл жол бойынша жібек, тері, бұлғын, иран кілемі таратылды. К.М.Байпақов ҮІ ғасырда Ұлы Жібек жолының Қашқар мен Ферғана маршрутының қысқа әрі қолайлылығына қарамастан Жетісу мен Оңтүстік Қазақстан арқылы өтетін бағыты жандана түсті дей отырып, оның себептерін, бүкіл Орта Азия бойынша өтетін сауда жолдарын бақылап отырған түрік қағанының ордасының Жетісуда болуымен және ҮІ ғасырда Ферғанада өзара қырқысулардың болып отыруымен түсіндіреді. Сөйтіп, ҮІ –ХШ ғғ. елшілер мен сауда керуендерінің көпшілігі «қазақстандық» немесе «солтүстік» жолмен өткенін де айтады. Бұл Ұлы Жібек жолының Қазақ жеріне дейінгі тармақтары туралы қорытындылары еді.

1991 жылы Ұлы Жібек жолы туралы әртүрлі көлемдегі бірнеше еңбек жарық көрді. Солардың ішіндегі ғылыми көзқарастарды айқындауға мүмкіндік беретіндеріне тоқталайық. Алдымен «Қазақстан коммунисі» журналының аға редакторы Д.Сейсенов жүргізген әңгімеге тоқталайық. Бұл әңгіме «Ұлы Жібек жолы, оның өткені мен болашағы хақында» деп аталады[[4]](#endnote-4). Мақала Ұлы Жібек жолының нашар зерттеліп келгендігі, оның сол кездегі маңызы, болашағы туралы қысқаша кіріспемен басталып, белгілі ғалымдар мен қоғам қайраткерлерінің пікірлерін сұрақ-жауап түрінде келтіріп отырады. Бірінші болып сөз алған Ә.Кекілбаев: «Жібек жолы сонау ерте заманның өзінде ел мен елді, құрылық пен құрылықты байланыстыруға дәнекер болған шын мәнісіндегі ұлы жол. Сол шақта оның мәні кейінгі Колумб пен Магелан ашқан жаңалықтардан кем болған жоқ»,- деп тұжырымдап, ол ойын Ұлы Жібек жолының Азия мен Еуропаны бір емес, бірнеше ғасыр бойы жалғастырған үлкен даңғыл болғандығымен, тек сауда ғана емес, дипломатия мен мәдени алмасулар жолы болғандығымен және қазіргі өркениетке өзіндік үлес қосқандығымен дәлелдейді[[5]](#endnote-5).

К.Ақышев Ұлы Жібек жолының бастауы б.з.дейінгі Ү-ІҮ ғғ. жатыр деп мәлімдеген. Ол кездегі жол Тарим өзені бойымен Памир, Бадахшан арқылы Үндістан, Иран, Ирак елдеріне барды, ал П-І ғғ. Ұлы Жібек жолы Ыстық көлді айналып өтіп, Баласағұн, Отырар, Ташкент арқылы ауған, парсы, үнді елдеріне жол тартты деп есептейді. Осы екінші бөлігінің үш торабы болды деп көрсетеді. Оның бірі Ыстық көлден бұрылып, Сымтас асып, Кегенге келетін,одан Шелек, Қаракемер, Түрген, Есік, Талғар арқылы Алматыға тірелетін, ал келесі торабы – Қорғастан өтіп, Жаркент, Алтынемел асуымен Сарыөзекке, одан Арқарлы асуы арқылы Шеңгелдіге , одан Таңбалы тасқа келіп Іле өзеніне тірелетін дейді де, ол жерде Іледен көпір салған секілді деп қызықты ой айтады. Ал үшінші торабы – Жоңғар қақпасынан өтіп, Талдықорған, Қойлық арқылы Шеңгелдідегі жолға тоғысқан деп есептейді. Ал бұдан соң Ұлы Жібек жолы Алматыдан Тараз, Испиджаб, отырар, Ташкент және Сыр бойындағы қалалар арқылы Астраханды басып Еуропаға баратынын айтқан. К.Ақышев сонымен қатар, тек қытайдан ғана жібек келіп қана отырмағандығын, Жетісудан алтыннан, қоладан жасалған заттар толассыз шығарылып отырғанын, қытайлықтардың Жетісу арғымақтарын «батыс кереметі» деп атап қадырлеп, бағалап отырғанын да айтқан.

Ленинградтық зерттеуші Заднепровский Ю.А. «Усунь и кангюй на трассе Великого Шелкового пути» атты баяндамасын: «В пределах крупнейших кочевых государств Усуннь и Кангюй, занимавших обширные пространства Семиречья, Тянь-шаня и Южного Казахстана, проходил большой участок Международного торгового пути (в далнейшем ВШП). Усунь и Кангюй (Канцзюй) обладали значительной военной силой и на своей территории контролировали и определяли функционирование ВШП», - деп бастайды[[6]](#endnote-6). Үйсін және қаңлы халықтарының Ұлы Жібек жолы бойынша Шығыс пен Батыстың отырықшы өркениеттерінің мәдени және техникалық жетістіктерін меңгеріп, өзінің бойындағы тарихи үрдістерде үлкен рөл атқарды. Шығысында ғұндармен, оңтүстігінде Шығыс Түркістанмен, оңтүстік-батысында Ферғанамен, ал батысында Қаңлылармен шектесіп жатқан үйсіндер орасан зор аумақта өмір сүрді. Осындай үйсіндердің қармағында болған Ұлы Жібек жолының тармағы туралы былай деп тұжырымдаған: «Чтобы уточнить представление о границах Усунь, обраим внимане на сведения Цянь - Ханьшу, что усуни находились к северу от Яньци – Карашара, т.е. крайние восточные части Тянь-шаня. Следовательно, под контролем усуней была большая часть Северной дороги в Западном крае (Вост. Туркестан), которая шла от владения Чеши Переднего через Карашар до Шулэ (Кашгар). Длина торгового пути от Карашара до Кашгара составляет около 1200 км. Более того, усуни, как пологают, распространили свое влияние на владения Сюсюнь, Цзюаньду и Юйтоу, находившиеся к западу и к северу от Кашгара. Все они распологались на трассе или в непосредственной близости от Алай - Каратегинской части ВПШ. Таким образом, усуни расширили возможности своего влияния и на этой – Северной дороге»[[7]](#endnote-7).

Осы 1991 жылы «Ұлы Жібек жолы бойынша» атты орыс тіліндегі фотоальбом жарияланды[[8]](#endnote-8). Кітап сөз жоқ көпшілікке, ең алдымен жарнамалық мақсатта жазылған. Мұнда әртүрлі археологиялық заттардың, қалалардың орындарының, кесенелердің суреттерімен қатар екі қатарлы, бірі көпшілікке арналған публисцистикалық бағыттағы екіншісі ғылыми зерттеулер негізіндегі мәтін берілген. Біріншісінің авторы - Р.Насыров, ал қосымша сияқты, кішірек жазумен берілген екінші ғылыми негіздегі мәтіннің авторы - К.М.Байпақов. Бұл еңбекте Франческоның қыпшақ бекінісі Азақтан (Азов) шығып, ноғай бекінісі Джутарханға (Астрахан) келіп, одан Жібек Теңізімен (Каспий) сегіз күн жүзіп Жайыққа, одан Сарайшыққа келгендігін жазғанына тоқталады. Бұл жолдың әрине ежелгі Ұлы Жібек жолы тармағы екендігі белгілі. Бірақ біздің тағы бір нәрсеге назар аударғымыз келеді. Ол Азов деп жүргеніміздің Азақ, ал Астрахан деп жүргеніміздің Джутархан екендігі. Бұл мәселені тарихи шындық үшін болашақ зерттеушілердің ескеріп, нақтылап, анықтағаны дұрыс болар еді. Керуен –сарайдан екі түйеге жегілген дөңгелекті жылы баспана жалдап, Отырарға көктемде келіп жетеді. Бұл жерде дөңгелекті баспананы тастап, мықты есектер жалдап, Алматау етегімен Армалекке (Құлжаға) жетеді. Іле өзенінен өтіп, Кассайға (Ханьчжоу), одан соң Гамелекке (Ханбалық, Бежін) келеді, - дейді Р.Насыров.

Автордың келесі бір пайдаланғаны Кураш ибн Джафардың «Китаб-ал-харадж» атты мемлекеттік басқару мен қаржы мәселелеріне арналған, Х ғ. ортасына тән еңбегі. Шавғарға дейін созылатын Қайрақ тас тауларынан Таразға, одан Құланға, Меркіге, Аспараға, Суябқа, Жоғарғы Барсханға одан Қашғарияға баратын жолды сипаттаған. Ол Суябтан Қашғарияның шекарасындағы Жоғарғы Барсханға дейін керуен он бес күн жүрсе, почта үш-ақ күн жүретіндігі туралы мәліметіне үлкен назар аударады. Мұнысы дұрыс-та. Джафардың түріктердің бұл жолмен байланысының халықаралық сипат алғандығы жөніндегі пікіріне сүйене отырып, ол кезеңде кең көлемді почта байланысы мыңдаған жылдан бері келе жатқандығы, түрік тілінің халықаралық байланыс тілі болғандығы жөнінде тұжырым жасайды және оны мәмлюктер, Ұлы Селджүктер, Қараманидтер, моғолдар тарихы негізінде дәлелдеуге тырысады. Ұлы Жібек жолы бойында Ақыртас, Айша-Бибі, Тараз, Отырар, Яссы сияқты тамаша тарихи орындар мен қалалар болғанына, әсіресе Тараз, Отырар, Яссы тарихына кеңірек тоқтала отырып сипаттама береді.

1992 жылы жарық көрген К.Байпақов пен А.Нұржановтың «Ұлы жібек жолы ортағасырлық Қазақстан» атты кітабы. АвторларҰлы жібек жолының жекелеген бөліктерімен зат алмасу б.з. бұрынғы Ш –П мыңжылдықтарда басталған деп санайды. Оны Бадақшаннан шыққан көк лағылды (лазуритті) Иран, Месопатамия, Анатолий, Египет, Сирия жерлеріне, І мыңжылдықтың ортасында Қытайға жеткізген жолдың және сол кездерде –ақ «Нефрит жолының» да болғандығыарқылы айғақтайды. Бұлармен қатар б.з.бұрынғы І мыңжылдықтың ортасында «Дала жолы» деп аталған жол Қара теңіз, Дон бойы, Орал тауы етегі, Ертіс жағалауы, Алтайға, Жоғары Ертіс пен Зайсан көлі бойындағы агриппийлерге дейін созылып, былғары, терілер, иран кілемі, құнды металдардан жасалған бұйымдар тасылды дейді. Міне осылайша ежелгі замандарда-ақ қазақ жері арқылы бірнеше халықаралық сауда жолдарының болғанын байқатады. Жібектің пайда болуы мен саудасының ұзақ уақыт б.з.бұрынғы І мыңжылдық делініп келгендігі, ал таяудағы Қытайдың Чженцзян провинциясындағы Тайху көлі маңынан табылған неолит дәуіріне, б.з. бұрынғы 2750-жылдарға, тән тән жібек маталар, белдіктер мен жібек жіптер бұдан бес мың жыл бұрын-ақ жібектің болғанын көрсететініне назар аударады. Зерттеушілер б.з. бұрынғы ҮІ –Ү ғасырларда қытай жібегі шет елдерге, соның ішінде Батысқа да шығарыла бастады деп есептейді. Ол тұжырымдарын Алтайдағы Пазырық қорғандарынан, Оңтүстік және Батыс Еуропадан табылған жібек маталар мен шашақтарарқылы дәлелдейді. Олар жібектің таралуында сақтар мен скифтердің ат салысқанын, солардың арқасында жібектің Орталық Азия мен Жерорта теңізіне дейін таралғанын жазады. Ұлы жібек жолының тұрақты сауда мен дипломатия жолына айналуын б.з. бұрынғы П ғ. ортасынан басталды деп санайды және бұл тұжырымдарын Чжан Сянның сапарымен байланыстыра түсіндіреді.

1998 жылы М. Елеуовтың «Шу мен Талас өңірлерінің ортағасырлық қалалары (ҮІ –ХШ ғ. басы) атты еңбегі жарық көрді[[9]](#endnote-9). Кітаптың бірінші тарауы Ұлы Жібек жолына қосылатын және оның тармақтары болып келетін керуен жолдары тарихы мәселелеріне арналған. Оның екінші тармақшасы **Түрік жолының**, Талас пен Шу бойындағы керуен жолдардың тарихын баяндайды. Зерттеуші Ұлы Жібек жолының әлемдік өркениеттің дамуындағы орны мен маңызына жоғары баға бере келе, оның өзінің дамуы мен тармақтарының өзгеруіне сол замандардағы халықаралық қатынастардың, оның бойындағы елдердің ішкі өміріндегі өзгерістердің ықпалының да болғандығын көрсетеді. Шу мен Талас өңірлерінің ортағасырлық керуен жодарының картасын келтіре отырып, ол жолдарға сипаттама береді. Ұлы Жібек жолының ҮІ –ҮП ғасырларда Атбасы, Арпа өңірі, Қара шұра асуы, Яссы өзені бойымен Өзгентке жетіп, одан соң Ош пен Ферғанаға өтетін Оңтүстік немесе Ферғана тармағының біртіндеп **Түрік жолына** орын бергенін айтады және оның себептерін жазба деректер негізінде дұрыс түсіндіреді. Біз автордың мұның себебі В.Бартольдтың ҮП ғ. Ферғанадағы өзара қырқысулардың, О. Қараевтың таулы аймақтағы қиын жол болғандығының әсері туралы деген түсініктемесінен гөрі «Шу мен Талас өңірінің түрік қағандарының ата жұртына айналып, қағандарының ордаларының осында орналасуы, ондағы қалалар мен елді мекендердің бой көтеріп, көркейіп қолөнер мен сауда –саттықтың дамуына мол мүмкіндіктердің болуы және қағанаттардың сыртқы дүниемен байланыс орнатуға әрекеттенуінен»,-деген тұжырымын шындыққа жақын, әрі ауқымды деп білеміз[[10]](#endnote-10). Бұдан соң автор ҮІ –Х ғасырлардағы жазбаша деректерге сүйене отырып, Түрік жолдын Испиджабтан шығысқа қарай Шараб, Бадухкет, Тамтадж, Жувикат қалалар мен елді мекендерін басып өтіп Таразға келіп, Төменгі Барсхан, Қасырабасқа жеткенін, одан шыққан керуеннің Күлшуб, Жүлшуб, Құланға келіп одан Суябқа дейін тағы он қаланы басып өтіп, содан соң Сагур Кубалға одан әрі Ыстық көлге өткендігін жаэады. Түрік жолын ондаған үлкенді-кішілі керуен жолдарының қиып өтіп отырғандығын және Шу өзеніне жеткенде екі бағытқа: Іле өңіріне және Ыстық көлге қарай бөлінгендігін көрсетеді.

Тараздың Түрік жолындағы аса ірі сауда және қолөнер орталығы, бірнеше керуен жолдары тоғысқан қала болғандығын көрсете отырып, одан жан-жаққа Ферғана, Жоғарғы Талас, Телікөл, Қимақ және Талас жолдары сияқты әртүрлі керуен жолдарының таралып отыратынын, бұлардың әрқайсысының бағыттарын сипаттай жазады. Солардың ішінде **Ферғана жолының** Ұлы Жібек жолына, **Телікөл және Талас жолдарының Нәнсай жолына, Ран мен Ақсүмбе жолдарының Телікөл жолына, Дарбаза жолының Сарысу жолына, ал Қимақ жолының Хан жолы мен Қарқаралы жолдарына** қосылатынын көрсеткен. Ал Талас пен Шу өңірлері арқылы өтетін **Қарқаралы, Уванас, Жеті қоңыр және Банджар атты керуен жолдарының** Қаратаудың бірнеше асуынан асып оның солтүстік беткейіндегі қалалар мен елді мекендер арқылы Орталық Қазақстанға, одан Есіл мен Ертіс өзендеріне, ары қарай Батыс Сібірге өтіп отырғанын, олардың әрқайсысына жеке-жеке тоқтала отырып баяндайды. **Шу және Хан жолы аталған керуен жолдары мен олардың тармақтар**ы да жан-жақты сипатталады. Шу бойындағы Навакет қаласынан солтүстік – батысқа қарай шыққан Шу керуен жолы Кирмирау, Шөміш, Ақтөбе, Ақсутөбе, Жетіжар, Сабыр, Қыркүй, қалалары мен елді мекендері, Аңырақай мен Қопа арқылы Іле өңіріне жеткен. Шу керуен жолының Текей, Ақсу, Соқұлық тармақтарының бағыттары да жазылған. Хан жолының Тайатқан, Шұнақ тауларынан шығып Шуға жететін және Қойлыбай, Болат тауларынан шығып Шуға дейін баратын екі жолы, немесе автор жазғандай сол тармағы мен оң тармағы болғандығын баяндайды. Мұнымен бірге Хан жолының Байқара, Иткешу, деп аталған сорабтары мен тармақтары да болғандығын айтады. Осыларды қорытындылай келе автор: «Қорыта келгенде, ҮІ – ХШ ғ. басы аралығында Шу мен Талас өңірлерінің жекелеген аудандарын, олардың қалалары мен елді мекендерін бір-бірімен байланыстырып жатқан күрделі керуен жолдары жүйесі басты-басты үш жолмен байланысты болған, ол жолдар: Түрік жолы, Шу жолы және Телікөл жолы», - деп көрсетеді[[11]](#endnote-11). Автор бұл тұжырымды жасауға көптеген жазбаша деректер негізінде жоғарыдағы мәселелерді баяндай отырып қол жеткізгендігін атап өтуіміз қажет.

М.Хошимов өзінің еңбегінде ең ежелгі жолдардың қалыптасуы туралы мәселеде төмендегідей тұжырым жасаған: «Таким образом, можно отметить, что к эпохе энолита восходит начало интенсивного освоения земледельцами новых районов Средней Азии. В эпоху бронзы эти пути служили не только целям расселения земледельцев и скотоводов – расширения их ареалов обитания, но все чаще для экономических и культурных связей. В раннем железном веке сформировались районные и межобластные пути транзитного сообщения, торговли и обмена. Они использовались в завоевательских походах Ахеменидов и армии Александра Македонского»[[12]](#endnote-12). Оның бұл тұжырымдары қолдауға тұрарлық деп ойлаймыз. Тек қазақстандық тарихнамада бұл мәселелердің, дәлірек айтқанда энолит, қола дәуірлеріндегі ғана емес ерте темір дәуіріндегі де қазіргі қазақ жеріндегі жолдар туралы зерттеулердің жоқтығы болашақ зерттеушілерді ойландыруы қажет деп есептейміз.

Хошимов еңбегінің ежелгі дәуірдің белгілі жолдары туралы екінші тараушасында мәселені «**лазурит жолын**» баяндаумен бастайды. Аспан түстес көгілдір тасты Бадахшандағы қазба орнынан Бактрия арқылы Иранға, Түркменияға және Алдыңғы Азияға апаратын жолдың осылай аталғанын, оның Қытайда қымбат бағалы силық ретінде қабылданып, көптеген елдерде қасиетті заттар жасаудажәне зергерлік бұйымдар үшін пайдаланылғанын Э. Ртвеладзенің еңбегіне сүйене отырып жазады[[13]](#endnote-13). Қытайға лазурит Шаш, Қотан арқылы жеткізілді Иран, Месопатамия, Египет, Алдыңғы Азия жерлерінен табылған ең ежелгі лазуриттік заттар б.з. бұрынғы 4-3 мыңжылдықтарға тән екендігін айтады. Оның дәлелі ретінде ассирия патшасына жазылған хаттан үзінді келтіреді.

Дунхуаннан шығып Хотан арқылы Вахан аңғарымен Памирді айналып өтетін жолды «**нефрит жолы**» деп атағандарын, нефриттің де ежелгі Қытайда жоғары бағаланғанын көрсетеді.

«**Алтын жол**» атты жол бойынша сақтардың әйгілі алтыны тасылды, ол Бактрияны Соғды мен Хорезм қалалары арқылы байланыстырды дейді. Біздіңше негізгі мекені қазіргі қазақ жері болған сақтардың бұл «алтын жолы» тарихын зерттеу қазақстандық тарихшылардың үлесіндегі дүние. Өйткені байқап отырғанымыздай өзбек зерттеушілерінің «алтын жолды» толық сипаттауды өз міндеті санамайтыны байқалады. Олар мұны қазақстандықтардың үлесіндегі нәрсе деп ойлайтын болса керек. Онысы дұрыс та.

Қазақстандық тарихнамада зерттелмеген келесі бір жол «**Күміс жолы**». М.Хошимов бұл жолды Туранның Болғар патшалығымен сауда жолы ретінде сипаттайды. Алғаш ол жол Бағдат пен Ираннан Кавказ бен Хазар қағандығы арқылы Болғар патшалығына жетіп отырса, Х ғ. басында Бағдат халифы мен Хазар қағаны арасындағы келіспеушілік жолдың Туранға ауысуына әкелді. Сөйтіп, Бұқараға жеткен керуен Амудария, Хорезм, Үргеніш, Ембі арқылы жүріп, Еділдің сол жағалауымен Болғар патшалығына жетті. Ол бойынша Тураннан Шығыс Еуропаға ең алдымен күміс дирхемдер, сонымен бірге күріш, жүзім, кептірілген жемістер, маталар тасылса, Болғар патшалығынан тері, былғары, мал, бал, құлдар сатып алынып отырды. Автор Туран жерінде Исмаилдық күміс дирхемдердің көп кездеспейтінін, ал керісінше Шығыс Еуропа мен Балтық жағалауында олардың бірнеше қоймасының табылғанын айта отырып, яғни олар әлемдік ақша қызметін атқарған деген қорытынды жасайды.

Қазақстандық тарихшылар назар аударуы қажет келесі бір жол – «**Астық жолы**». Ежелгі Еуропаны да басып өткен бұл жол туралы б.з.бұрынғы Ү ғасырда Геродоттың астықты жөнелтетін басты қала Ольвия екендігі, оған астықтың өздері үшін ғана емес, сату үшін де өсіретін сақтар, скифтер, каллипидтер, алазандар және «егіншілер» мекендейтін Днепр мен Буг арасынан келіп жататынын көрсеткенін жазады.

«**Камшат жолы**» туралы да қазақстандық тарихшылар арнайы зерттеу жүргізбеген. Жетісудан шығытын бұл жол оңтүстік Сібір мен Солтүстік Монғолияға баратын болған. М. Хошимов көрсеткендей ол одан ары Онон, Шилка, Амур немесе Керулен, Далай-нор көлі, Аргун, Амур арқылы Амур бойы мен Приморьенің ең шеткі аудандарына дейін жеткен. Соғды саудагерлері тіпті қазіргі Илан ауданында Мунданьцзян мен Сунгари өзендері маңында Угочен атты қала салған. Еңбекте «**Камшат жолы», «Патша жолы», «Әмір жолы», «Елшілер жолы», «император жолы**» сияқты негізінен жергілікті сипат алған жолдар туралы да қысқаша мәліметтер келтіре отырып: «Но ни одному из этих путей древности и средневековья не было суждено сыграть такую громадную роль в исторических судьбах народов Европы и Азии, какую сыграла в истории человеческой цивилизации в целом трансконтинентальная магистраль, котроая в течении более полутора тысяча лет, с конца П в. до н.э. до начала ХҮІ в. связывала (столица Ханской империи как в древности называли Китай-Ноян и Чанань-Сиань) Китай через Ценральную Азию и Иран с городами и странами восточного средиземноморья – римскими, а впоследствии Византийскими владениями и тем самым с европой, грандиозной, небывалой по своей протяженности магистрали, вошедший в историческую литературу последнего столетия под общим названием «Великий Шелковый путь», - деген қорытынды жасайды[[14]](#endnote-14).

Сонымен байқап отырғанымыздай Орталық Ази мен Қазақстан жерінде ежелгі кезеңдерде бірнеше халықаралық және ішкі байланыстарда маңызды орын алған бірнеше көлемді жол тораптары өмір сүрген екен. Олар арнайы зерттеуді қажет ететін өзекті мәселелер қатарынан орын алып отыр.

1. Ұлы жібек жолы// - Қазақ Совет энциклопедиясы. 11 том. - Алматы, 1977. -374 –б. [↑](#endnote-ref-1)
2. Қазақ Совет энциклопедиясы. 11 том. - Алматы, 1977. -374 –б. [↑](#endnote-ref-2)
3. Байпаков К.М. «Великий Шелковый путь»: культурные контакты в прошлом и настоящем // Қазақ ССР Ғылым академиясының хабаршысы. -1989. №3. 18-б.

   [↑](#endnote-ref-3)
4. Ұлы Жібек жолы. Оның өткені мен болашағы хақында. // Қазақстан коммунисі. 1991. ақпан. №2. 46-52 бб. [↑](#endnote-ref-4)
5. Ұлы Жібек жолы... // Қазақстан коммунисі. 1991. ақпан. №2. 47- б. [↑](#endnote-ref-5)
6. Заднепровский Ю.А. Усунь и кангюй на трассе Великого Шелкового пути.// Взаимодействие кочевых и оседлых культур на Великом Шелковом пути: (Тезисы докладов международного семинара ЮНЕСКО. Алматы, 15-16 июня 1991 г.). – Алматы, 1991. – 35 б. [↑](#endnote-ref-6)
7. Взаимодействие кочевых и оседлых культур на Великом Шелковом пути: (Тезисы докладов международного семинара ЮНЕСКО. Алматы, 15-16 июня 1991 г.). – Алматы, 1991. – 36 б. [↑](#endnote-ref-7)
8. По Великому шелковому пути. (Фотоальбом). - А., «Крамдс-реклама», -1991. 320 б. [↑](#endnote-ref-8)
9. Елеуов М. Шу мен Талас өңірлерінің ортағасырлық қалалары (ҮІ –ХШ ғ. басы). - Алматы, «Қазақ университеті», 1998- 210 б. [↑](#endnote-ref-9)
10. Елеуов М. Шу мен Талас өңірлерінің ортағасырлық қалалары ... 15-б. [↑](#endnote-ref-10)
11. Елеуов М. Шу мен Талас өңірлерінің ортағасырлық қалалары ... 33-б. [↑](#endnote-ref-11)
12. Хошимов М. Великий Шелковый путь и Центральная Азия. – Туркестан, Издательство МКТУ, 2005. – 13 б. [↑](#endnote-ref-12)
13. Ртвеладзе Э. Великий Шелковый путь // Энциклопедический справочник - Ташкент, «Узбекистон миллий энциклопедияси», 1999. 14-б. [↑](#endnote-ref-13)
14. Хошимов М. Великий Шелковый путь и Центральная Азия... 22 б.

    **Ханзада Ағыбайқызына!**

    **Хакеңдер –оқытушы, жас маман.**

    **Студентпіз, ондай болу бізге арман.**

    **Бексұлу апайымыз мақтайды оны:**

    **«Батыл қыз, маңдайына білім толған».**

    **Онбес жыл кафедрада бірге еңбек еткенде,**

    **Қабақ шытқан сәттеріңді көрмедім.**

    **Тағыр қанша қиындығын тосса да,**

    **Ауырлықты «шыбын құрлы көрмедің».**

    **Қуанышты жақындармен тең бөлу,**

    **Адал еңбек, ақыл менен парасат,**

    **Үлкенді де кішін де тең көру,**

    **Сізге де тән, мінез екен қарасақ,**

    **Артық па екен өзіңізді бұл күнде**

    **Ғұламаға, данышпанға баласақ.**

    **Сонау балаң күндердегі ойменен,**

    **Сағымдардан сығалап бір қарасақ.**

    **Отағасы Досекеңмен ойнап-күліп,**

    **Үлкендер мен ағайынды сыйлап жүріп,**

    **Қыздарды құт қоныспен тойлаттырдың,**

    **Қасекеңді жоғары топта ойнаттырдың.**

    **Мүшел той жасап жатсың дүркіретіп,**

    **Халықаралық дәрежеде дабылдатып.**

    **Мерейің үстем болсын әрқашанда,**

    **Жүргейсің президентті қабылдатып.**

    **Ақ тілекпен Тұрғанжан Әбеуұлы!**

    **Төлебаев Т.Ә.**

    **Т.ғ.д., профессор.**

    **Әл-Фараби атындағы Қазақ Ұлттық университеті**

    **Әлеуметтік тарихқа жаңа көзқарас қажет**

    Кеңестік кезеңде әлеуметтік қатынастар туралы мәселелердің ішінде жұмысшылар мен шаруалардың жағдайы туралы мәселеге көбірек көңіл бөлініп, үстем, езуші тап ретінде байлар мен қалыптасып келе жатқан буржуазия жалпы айтылғанымен, олардың еңбек және тұрмыс дәрежесі жөнінде көп ешнәрсе жазылмады. Ал бұл мәселені зерттемейінше ХІХ-ғ. ІІ-жартысы мен ХХ-ғ. басындағы ғана емес бүгінгі таңдағы Қазақстанның да қоғамдық-экономикалық даму ерекшеліктерін айқын түсіну мүмкін емес. Сондықтан да біз бұл мақалада жаңа, капиталистік қатынастар талабына сай кәсіпкерлікпен айналысуға ұмтылған әртүрлі әлеуметтік категориядағы – шаруалардан бастап ірі капиталистерге дейінгі – адамдардың еңбек жағдайы жөніндегі мәселеге нақты деректер негізінде зерттеулер жүргіздік және оның барысында мынаны анықтадық.

    **Тірек сөздер**: әлеуметтік топтар, байлар, буржуазия, гильдия, көпес, кәсіпкер, кәсіпорын.

    Кеңестік заманда озбыр езуші, үстем тап, үкіметтің қолдаушысы, қарапайым еңбеккерлерді қанау арқылы байлыққа малынып отырған, еңбек ете білмейтін, қолынан түк келмейтін жалқау, әлеуметтік-экономикалық дамуға мүмкіндік бермейтін, кертартпа күш ретінде тек жағымсыз жағынан сипатталып келген байлар мен буржуазия өкілдері шын мәнінде қалай өмір сүрді? Капитал өктемдік ете бастаған кезеңде патша мен оның отбасы мүшелерінен бастап, мүмкіндігі бар саяси-әлеуметтік топтағылардың көпшілігі қаржы мен байлық жинаудың барлық тәсілдерін пайдалаып қалуға ұмтылды. Ол сөз жоқ бәсекелестікті, өзара тартысты да күшейтті. Бұл мәселе П.Г.Галузоның еңбектерінде ауыл шаруашылығындағы капитализмнің “октябристік” және “демократиялық” жолдарының күресін көрсету барысында сөз болады. Ал бұл бәсекелестік айқынырақ орын алған өнеркәсіптің тарихын зерттеушілер оған көңіл аудармады. Сондықтан да біз өнеркәсіптегі капитализмнің орнауы барысындағы әртүрлі дәрежедегі кәсіпкерлердің еңбек жағдайына баса назар аудардық. Өйткені орыстық отарлау барысында егіншілік үшін жер бөліктерін алудан гөрі, өндіріс орындарын ашу үшін рұқсат алу әлде қайда қиын болды. Ондай өтініштер әртүрлі сатыдағы талқылау мен тексеруден өтіп барып, шешімін табатын. Мәселен, 1868 жылғы 4 сәуірде Жетісу әскери губернаторына жазған өтінішінде 2-гильдиялы көпес Н.Н.Копылов Верный қаласында қолөнер шеберханасын ашу үшін көпес Кулькиннің тері зауыты маңынан жер бөлігін беруін, ол шеберханаға қажетті ағаштарды Шелек, Түрген аңғарларынан алуға және 50 куб көмір дайындауға рұқсат етуін сұрады. Қажетті алым-салықтарды төлеуге міндеттенді. Губернатор қолөнершіліктің сол кездегі мүлдем аз екенін ескеріп, аренда ақысын қалаға төлеп отыратындығы жөнінде қолхат ала отырып, Верный қала басшысы (городничий) арқылы Үлкен Алматы станицасының батыс бөлігінен 6 десятина жер беру жөніндегі шешімді Копыловқа жеткізуді Верный ояздық басқармасына тапсырды. Н.Копылов қолөнер шеберханасын жасап, біраз ағаштар отырғызғанымен ісі алға баспады. Ақыры 1874 жылы облыстық басқарманың шешімі бойынша “қойылған талаптарды орындамағандығынан” деген желеумен берілген жер бөлігі қайтарылып алынып, торг арқылы басқаға арендаға берілді. Қолөнер шеберханаларының жетіспейтіндігіне, арнайы рұқсат алып, шеберхананы салғанына қарамастан Н.Копыловтың жұмысының алға баса қоймауына әсер еткен негізгі жағдайлардың бірі бәсекелестердің пайда болуы еді. Олай дейтініміз Н.Копылов өтініш жазып, 9 сәуірде рұқсат алғаннан кейін іле-шала, дәлірек айтқанда 22 сәуірде 2 гильдиялы көпестер С.Кулькин мен И.Лисов Жетісу облыстық басқармасына өздерінің тері зауыттарының аумағын 10 - 15 десятинаға дейін кеңейтуге рұқсат сұраған өтініш жолдады. 1868 жылы 18 шілдеде шаруашылық бөлімінде қаралған бұл мәселе бойынша облыстық басқарма оларға 7 десятинадан жер беруге рұқсат еткен бұйрық шағарды. Осы үш көпестің қалаған және алған жерлері қатар еді. Оның үстіне соңғы екеуі жер бөлігін өтініштеріндегіден әлдеқайда аз алды. Сонымен қатар 1874 жылғы 22 қыркүйектегі қалалық комитеттің мүшесі Д.Афанасьевтің актісі бойынша, Н.Копыловтың жеріне тағы да бір қызығушының қосылғаны байқалады. Оның жеріне Кузнецов деген көпес жоңышқа сепкен екен. Бұдан біз үстем тап өкілдерінің арасында ылғи да ымыраласушылық пен келісімнің бола бермейтінін, олардың арасында бәсекелестік пен тартыстың жүріп тұратынын, соның барысында кейбір шаруашылықтық әрекеттерінің кері кететінін көреміз. Демек, таптық көзқарас негізінде жазылып келгеніндей ақшалы байлар тек қанаудың арқасында уайымсыз, қайғысыз өмір кешіп, жатып ішер бола бермеген. Олардың қоғамдағы орны мен бар байлығын қорғау мен арттыруға ұмтылысы сөзсіз тынымсыз еңбекті де талап етті. Сондықтан да олардың еңбек жағдайы әрдайым оңай да, сәтті бола бермеді.

    Отаршыл патша үкіметінің жергілікті басшылары өлкеде өндіріс орындарын көптеп ашуға кедергілер келтіріп отырды. Өнеркәсіп орнын ашуға рұқсат алу үшін кәсіпкерлер әртүрлі дәрежедегі әкімшілік органдарына ашпақшы болып отырған өндірісінің қажеттілігі мен маңызын дәлелдеген өтініштер жазып, келісімін алуы қажет болды.Ашылып, іске қосылған, әсіресе акцизді өнім өндіретін кәсіпорындарды тексеру жиі жүргізіліп те отыратын еді. Ондай тексерулерден кейін арнайы актілер жасалды. Мұрағаттық деректерде жиі кездесетін мұндай актілер тексерулердің өте мұқият жүргізілгенін дәлелдейді. Мәселен, 1896 жылы 12 қаңтарда Верныйдағы спирт тазалайтын зауытты, оның меңгерушісінің қатысуымен тексерген бақылаушы Левитский мен оның аға көмекшісі Берневиц тазалайтын ыдыстың (чань) түрі, жоғарғы және төменгі жиектерінің диаметрлерін, сиымдылығын өлшеді. Содан соң күйдіріп клеймо басып, оның астына майлы бояумен номері жазылды, мөр басылды. Тазарту ыдыстарын мұндай тексеру өте жиі, кейде тіпті бір айда бірнеше реттен болып отырды. Оның үстіне кәсіпорын иелері әрбір жұмыс маусымы сайын (ал ондай жұмыс мерзімі кейбір өнеркәсіп орындарында жылына екі рет болып отырды), Аймақтық акциздік бақылаушыға өтініш жазып, рұқсат бергендігі туралы куәлік алып отыруы қажет еді. Ол куәлікте кәсіпорынның жұмыс мерзімі, кейбір салаларда шығаратын өнімінің көлеміне дейін нақты көрсетілді. Мысалы, көпес Н.Пугасов N 2 шарап жасау зауытында 1901 жылы спирт өндіру үшін екі рет өтініш жазып, сол негізде 1 қаңтар мен 1 шілде арасында жұмыс істеуге бір, ал 1901 жылғы 1 шілде мен 1902 жылдың 1 қаңтары аралығы үшін тағы бір куәлік алды. Бірінші кезеңде суық тәсілмен 400000 градус, екінші кезеңде 600000 градус спирт өндіруге рұқсат берілді. Акциздік бақылаушылар тіптен жекеленген байлардың қоймаларындағы спирттік өнімдерді де тексеріп отырды. 1900 жылы Н.Пугасовтың Қапалдағы, Шахворстовтың Верныйдағы үйіндегі қоймалар тексеріліп, олардағы бөтелкелердің саны мен шелекпен есептегендегі сиымдылық көлемі айқындалып, бөтелкелердің қақпақтарына мөр басылды.

    Бұл мысалға келтірілген деректер өнеркәсіп иелерінің кейбір кеңес заманындағы еңбектерде жазылғанындай өз білгендерін істей бермегенін, жергілікті шенеуніктер тарапынан олардың іс-әрекеттерінің жүйелі түрде бақыланып, тексеріліп отырған дәлелдейді.

    Сонымен, кәсіпкерлер мен кәсіпорын иелерінің өзара бәсекелестігі, отаршылдық пиғылдағы, қызмет бабын өз мүддесіне пайдалануға ұмтылушы жергілікті шенеуніктердің әртүрлі тексерулері мен бақылауы, өндіріс орындарындағы қызметшілер мен жұмысшыларға жұмыс істеткізе білу, жалақысын дұрыс, әрі мерзімінде төлеп отыру, керекті шикізаттармен қамтамасыз ету, өнімді пайдалы негізде өткізіп отыру қажеттігі сөз жоқ олардың еңбек жағдайын әрдайым жұмақтағыдай ете бермеді. Сондықтан кеңес заманындағы үстем тап өкілдері, байлар, қанаушылар деген жалпы ұғымдарға сиғызылып келген кәсіпкерлер мен буржуазия өкілдерінің өздерін еңбек жағдайы, мүлкі мен мүмкіндігі бойынша бірнеше жікке бөле қарастыру қажет. Осы негізде зерттеулер жүргізгенде ғана біз ХІХ-ғ. екінші жартысы мен ХХ-ғ. басындағы Қазақстанның әлеуметтік жағдайы жөнінде кеңірек, әрі терең мағұлматтар ала аламыз. Қазақстан тарихын адамиландыру мен әлеуметтендіру ғылыми негізге бет бұра түседі.

    **Төлебаев Т.Ә.**

    Әл-Фараби атындағы ҚазҰУ профессоры.

    **Орталық Азия мен Қазақстандағы ежелгі және ортағасырлық жолдар тарихы туралы жаңа концепциялар мен парадигмалар**

    Қазақстандық және жалпы дүниежүзілік тарихнамада жолдар тарихы мәселелері біршама нашар зерттеліп келеді. Кеңес дәуірінің соңында аздап басталып, еліміз тәуелсіздік алғаннан кейін жақсы зерттелуге ден қойылған –Ұлы Жібек жолы тарихы мәселелері болды. Бірақ ежелгі және ортағасырлық кезеңдерде халықаралық экономикалық, мәдени, саяси қарым-қатынастарда маңызды рөл атқарған және тіпті сол Ұлы Жібек жолы мен оның тармақтарының негізі болған көптеген жолдар туралы мәселелер жекелеген зерттеушілердің еңбектерінде сөз болып отырады. Бірақ әлі де болса сол жолдар туралы арнайы зерттеу еңбектері жоқ. Бұл шағын мақалада біз сол мәселеге зерттеушілердің назарын аударуды мақсат еттік.

    1977 жылы жарық көрген Қазақ Совет энциклопедиясында Ұлы жібек жолы туралы арнайы мақала жарияланған. Онда былайша анықтама берілген: «Ұлы жібек жолы – сауда, керуен жолдарының жалпы атауы, б.з.б. 2 ғ.-дан 16 ғ-ға дейін Орта Азия арқылы Қытайды Алдыңғы Азиямен байланыстырды». Энциклопедияда Ұлы жібек жолы б.з.б. 2 ғасырда Чжан Цяньның жасаған саяхаты нәтижесінде ашылды деп көрсетілген. Ұлы жібек жолы Сианьнан Ланчжоу арқылы Дуньхуанға апаратыны айта отырып, бұл жерден оның екі жол торабына бөлінетінін жазады және оны былайша сипаттайды: «солтүстік жол Тұрпан, Қашғар, Самархан, Мервті, Ферғана алабын, ал оңтүстік жол Хотан, Жаркент, Балх және Мервті басып өтіп, Памирдің тау жоталары арқылы Үндістанға, сондай-ақ Таяу Шығысқа апарады. Мервте оңтүстік және солтүстік жолдар қосылып, одан әрі батыстағы «Ұ. ж. ж.» Ниса, Гекатомпил, Экбатан, Бағдад арқылы Жерорта теңізінің шығыс жағасындағы порттарға, Тир мен Антиохияға дейін созылып жатыр». Бұл жолдың атауының пайда болуы экспорт үшін арнайы дайындалған және Батыста жоғары бағаланған қытай жібегінің негізгі сауда тауары болғандығымен түсіндірілген. Бұл шындық еді. Мұнда Жібек жолының даму кезеңдерін көрсетуге де ұмтылыс жасалған. Онда 1-2 ғасырларда Ұлы жібек жолы арқылы сауда-дипломатиялық байланыстың мейлінші дамығындығы ерекшеленген. Бірақ жол қатынасының қиындығының Қытай мен Рим арасындағы тікелей байланысқа мүмкіндік бермеді деп те көрсетіледі. Ал Ш – ҮІ ғасырларда Ұлы жібек жолы көбінесе «қажылар жолы» болғандығы, ол арқылы будда монахтарының Қытай мен Үндістан аралығында жүріп отырғандығы айтылады да, ҮП – Х ғасырларда Ұлы жібек жолының халықаралық маңызының арта түскені, Қытайдық Византиямен арабтармен байланысының дамығандығы жазылады. Ұлы жібек жолы ХҮ ғасырда өз маңызын жоя бастағаны атап көрсетіледі және оның себебі теңіз байланыстарының дамуымен байланыстырыла түсіндіріледі. Ұлы жібек жолының ұзындығы 7 мың километрден асты деп көрсетіледі де, оның Кіші Азия мен Орта Азия және Қытай халықтары арасындағы экономикалық және мәдени байланысты дамытуда ролінің зор болғандығы жөнінде тұжырым жасалады.

    С.М.Ақынжанов ортағасырларда Дешті-Қыпшақ кеңістігіндегі Ұлы Жібек жолының басты даңғылынан Қазақстанның далаларын Орта Азия оазистері сияқты екі аймақтың тығыз экономикалық байланыстарының болғандығын дәлелдейін бірнеше керуен жолдары болды,- дей отырып, оларға арнайы назар аудартады. Зерттеуші **бірінші жолды**, Сырдарияның төменгі ағысы бойынан Батыс Қазақстанға және Оңтүстік Оралдың тауетегіне барды деп есептейді. **Екінші, негізгі**, орта ғасырларда Сарысу жолы деп аталған жол Фараб-Отырардан шығып Ақсүмбеге, одан Сарысу мен Шу арқылы Қаракеңгірдің Сарысуға құяр сағасына жетіп, оны бойлай отырып Ұлытауға, одан Есіл арқылы Ертіс жағалауына шыққанын, ал келесі, **үшінші** орта ғасырларда **Ханажал** деп аталған жол – Тараздан солтүстікке бағытталып, Бетпақдала, Атасу арқылы Дешті-Қыпшақ даласына жеткендігін сипаттайды. С.М.Ақынжанов осындай көп сауда жолдарының болуы бұл кезеңде тығыз шаруашылықтық байланыстың болғандығын айғақтайды деп тұжырымдаған.

    Ал Р.Б.Исмагилов болса қазақ даласындағы жолдар мен олардың бағыттарының уақытын тереңдете түсуге ұмтылыс жасаған. Ол сақтардың батысқа қоныс ауларуының екі жолы болды: біріншісі, оңтүстік жол- Алтай, Тарбағатай, Тянь-Шань және Қаратау бойымен Орал-Каспий дәлізіне жетті. Мұнда Орталық және Солтүстік Қазақстан арқылы келетін солтүстік жол да келіп тоғысты дей отырып, дәл осы жолдар арқылы кейіннен Шығыс пен Батыс арасындағы сауда операциялары да жасалып отырды деп тұжырымдай отырып, бұл ойын б.з.бұрынғы ҮШ –ҮП ғасырларға тән Шілікті, Ұйғарақ, Тегіскен ескерткіштері мен Солтүстік Қазақстандағы жерлеу орындары мәліметтері арқылы дәлелдеуге тырысады.

    Біздіңше Ұлы Жібек жолына берілген анықтамалардың ішінде К.М.Байпақовтың мына анықтамасы, ауқымды әрі біршама дұрыс сияқты. Оны сөзбе-сөз келтірейік: «Великий Шелковый путь – система караванных путей, пересекавших Евразию от Средиземноморья до Китая и служивших в эпоху древности и средневековья важным каналом осуществления торговых и культурных связей представителей этих регионов». Зерттеуші бұдан соң Ұлы Жібек жолының тарихы, негізгі даңғылдары, оның бойындағы қалалар туралы мәселеге көшеді. Жібек жолының жекелеген тармақтарының ежелгі прототиптері туралы мәселеге келетін болсақ, - дейді ол, - б.з. бұрынғы Ш – П мыңжылдықтарда-ақ байланыс пен айырбастың басталған еді. Олардың Бадахшан тауларында лазурит, Жәркендарияның жоғары ағысы бойында, Хотан ауданында нефрит өндірумен байланысты болғанын , лазуриттің Иран, Месопатамия, Анталия, Египет пен Сирияға, ал І мыңжылдықтың ортасынан бастап Қытайға шығарылғандығын жазған. «**Лазурит жолымен**» қатар Орта Азия мен Орталық Шығысты Жерорта теңізімен және Индиямен байланыстырған, сондай-ақ Шығыс Түркістанды Солтүстік Қытаймен жалғастырып отырған «**нефрит жолы**» да болғандығын жекелеген зерттеушілер еңбектері негізінде баяндайды. Б.з.бұрынғы І мыңжылдықта «**дала жолының**» болғандығын айта отырып, оны Геродоттың жазғандары негізінде, Дон бойындағы Қаратеңіз жағалаулары арқылы Оңтүстік Оралдағы савроматтар жерінен Орынборға, Ырғызға, одан Тобыл, Есіл мен қазіргі Семей маңында Ертіске, ары қарай Алтайға, Жоғарғы Ертіс пен Зайсан көлі бойындағы агриппилер еліне жетті. Бұл жол бойынша жібек, тері, бұлғын, иран кілемі таратылды. К.М.Байпақов ҮІ ғасырда Ұлы Жібек жолының Қашқар мен Ферғана маршрутының қысқа әрі қолайлылығына қарамастан Жетісу мен Оңтүстік Қазақстан арқылы өтетін бағыты жандана түсті дей отырып, оның себептерін, бүкіл Орта Азия бойынша өтетін сауда жолдарын бақылап отырған түрік қағанының ордасының Жетісуда болуымен және ҮІ ғасырда Ферғанада өзара қырқысулардың болып отыруымен түсіндіреді. Сөйтіп, ҮІ –ХШ ғғ. елшілер мен сауда керуендерінің көпшілігі «қазақстандық» немесе «солтүстік» жолмен өткенін де айтады. Бұл Ұлы Жібек жолының Қазақ жеріне дейінгі тармақтары туралы қорытындылары еді.

    1991 жылы Ұлы Жібек жолы туралы әртүрлі көлемдегі бірнеше еңбек жарық көрді. Солардың ішіндегі ғылыми көзқарастарды айқындауға мүмкіндік беретіндеріне тоқталайық. Алдымен «Қазақстан коммунисі» журналының аға редакторы Д.Сейсенов жүргізген әңгімеге тоқталайық. Бұл әңгіме «Ұлы Жібек жолы, оның өткені мен болашағы хақында» деп аталады. Мақала Ұлы Жібек жолының нашар зерттеліп келгендігі, оның сол кездегі маңызы, болашағы туралы қысқаша кіріспемен басталып, белгілі ғалымдар мен қоғам қайраткерлерінің пікірлерін сұрақ-жауап түрінде келтіріп отырады. Бірінші болып сөз алған Ә.Кекілбаев: «Жібек жолы сонау ерте заманның өзінде ел мен елді, құрылық пен құрылықты байланыстыруға дәнекер болған шын мәнісіндегі ұлы жол. Сол шақта оның мәні кейінгі Колумб пен Магелан ашқан жаңалықтардан кем болған жоқ»,- деп тұжырымдап, ол ойын Ұлы Жібек жолының Азия мен Еуропаны бір емес, бірнеше ғасыр бойы жалғастырған үлкен даңғыл болғандығымен, тек сауда ғана емес, дипломатия мен мәдени алмасулар жолы болғандығымен және қазіргі өркениетке өзіндік үлес қосқандығымен дәлелдейді.

    К.Ақышев Ұлы Жібек жолының бастауы б.з.дейінгі Ү-ІҮ ғғ. жатыр деп мәлімдеген. Ол кездегі жол Тарим өзені бойымен Памир, Бадахшан арқылы Үндістан, Иран, Ирак елдеріне барды, ал П-І ғғ. Ұлы Жібек жолы Ыстық көлді айналып өтіп, Баласағұн, Отырар, Ташкент арқылы ауған, парсы, үнді елдеріне жол тартты деп есептейді. Осы екінші бөлігінің үш торабы болды деп көрсетеді. Оның бірі Ыстық көлден бұрылып, Сымтас асып, Кегенге келетін,одан Шелек, Қаракемер, Түрген, Есік, Талғар арқылы Алматыға тірелетін, ал келесі торабы – Қорғастан өтіп, Жаркент, Алтынемел асуымен Сарыөзекке, одан Арқарлы асуы арқылы Шеңгелдіге , одан Таңбалы тасқа келіп Іле өзеніне тірелетін дейді де, ол жерде Іледен көпір салған секілді деп қызықты ой айтады. Ал үшінші торабы – Жоңғар қақпасынан өтіп, Талдықорған, Қойлық арқылы Шеңгелдідегі жолға тоғысқан деп есептейді. Ал бұдан соң Ұлы Жібек жолы Алматыдан Тараз, Испиджаб, отырар, Ташкент және Сыр бойындағы қалалар арқылы Астраханды басып Еуропаға баратынын айтқан. К.Ақышев сонымен қатар, тек қытайдан ғана жібек келіп қана отырмағандығын, Жетісудан алтыннан, қоладан жасалған заттар толассыз шығарылып отырғанын, қытайлықтардың Жетісу арғымақтарын «батыс кереметі» деп атап қадырлеп, бағалап отырғанын да айтқан.

    Ленинградтық зерттеуші Заднепровский Ю.А. «Усунь и кангюй на трассе Великого Шелкового пути» атты баяндамасын: «В пределах крупнейших кочевых государств Усуннь и Кангюй, занимавших обширные пространства Семиречья, Тянь-шаня и Южного Казахстана, проходил большой участок Международного торгового пути (в далнейшем ВШП). Усунь и Кангюй (Канцзюй) обладали значительной военной силой и на своей территории контролировали и определяли функционирование ВШП», - деп бастайды. Үйсін және қаңлы халықтарының Ұлы Жібек жолы бойынша Шығыс пен Батыстың отырықшы өркениеттерінің мәдени және техникалық жетістіктерін меңгеріп, өзінің бойындағы тарихи үрдістерде үлкен рөл атқарды. Шығысында ғұндармен, оңтүстігінде Шығыс Түркістанмен, оңтүстік-батысында Ферғанамен, ал батысында Қаңлылармен шектесіп жатқан үйсіндер орасан зор аумақта өмір сүрді. Осындай үйсіндердің қармағында болған Ұлы Жібек жолының тармағы туралы былай деп тұжырымдаған: «Чтобы уточнить представление о границах Усунь, обраим внимане на сведения Цянь - Ханьшу, что усуни находились к северу от Яньци – Карашара, т.е. крайние восточные части Тянь-шаня. Следовательно, под контролем усуней была большая часть Северной дороги в Западном крае (Вост. Туркестан), которая шла от владения Чеши Переднего через Карашар до Шулэ (Кашгар). Длина торгового пути от Карашара до Кашгара составляет около 1200 км. Более того, усуни, как пологают, распространили свое влияние на владения Сюсюнь, Цзюаньду и Юйтоу, находившиеся к западу и к северу от Кашгара. Все они распологались на трассе или в непосредственной близости от Алай - Каратегинской части ВПШ. Таким образом, усуни расширили возможности своего влияния и на этой – Северной дороге».

    Осы 1991 жылы «Ұлы Жібек жолы бойынша» атты орыс тіліндегі фотоальбом жарияланды. Кітап сөз жоқ көпшілікке, ең алдымен жарнамалық мақсатта жазылған. Мұнда әртүрлі археологиялық заттардың, қалалардың орындарының, кесенелердің суреттерімен қатар екі қатарлы, бірі көпшілікке арналған публисцистикалық бағыттағы екіншісі ғылыми зерттеулер негізіндегі мәтін берілген. Біріншісінің авторы - Р.Насыров, ал қосымша сияқты, кішірек жазумен берілген екінші ғылыми негіздегі мәтіннің авторы - К.М.Байпақов. Бұл еңбекте Франческоның қыпшақ бекінісі Азақтан (Азов) шығып, ноғай бекінісі Джутарханға (Астрахан) келіп, одан Жібек Теңізімен (Каспий) сегіз күн жүзіп Жайыққа, одан Сарайшыққа келгендігін жазғанына тоқталады. Бұл жолдың әрине ежелгі Ұлы Жібек жолы тармағы екендігі белгілі. Бірақ біздің тағы бір нәрсеге назар аударғымыз келеді. Ол Азов деп жүргеніміздің Азақ, ал Астрахан деп жүргеніміздің Джутархан екендігі. Бұл мәселені тарихи шындық үшін болашақ зерттеушілердің ескеріп, нақтылап, анықтағаны дұрыс болар еді. Керуен –сарайдан екі түйеге жегілген дөңгелекті жылы баспана жалдап, Отырарға көктемде келіп жетеді. Бұл жерде дөңгелекті баспананы тастап, мықты есектер жалдап, Алматау етегімен Армалекке (Құлжаға) жетеді. Іле өзенінен өтіп, Кассайға (Ханьчжоу), одан соң Гамелекке (Ханбалық, Бежін) келеді, - дейді Р.Насыров.

    Автордың келесі бір пайдаланғаны Кураш ибн Джафардың «Китаб-ал-харадж» атты мемлекеттік басқару мен қаржы мәселелеріне арналған, Х ғ. ортасына тән еңбегі. Шавғарға дейін созылатын Қайрақ тас тауларынан Таразға, одан Құланға, Меркіге, Аспараға, Суябқа, Жоғарғы Барсханға одан Қашғарияға баратын жолды сипаттаған. Ол Суябтан Қашғарияның шекарасындағы Жоғарғы Барсханға дейін керуен он бес күн жүрсе, почта үш-ақ күн жүретіндігі туралы мәліметіне үлкен назар аударады. Мұнысы дұрыс-та. Джафардың түріктердің бұл жолмен байланысының халықаралық сипат алғандығы жөніндегі пікіріне сүйене отырып, ол кезеңде кең көлемді почта байланысы мыңдаған жылдан бері келе жатқандығы, түрік тілінің халықаралық байланыс тілі болғандығы жөнінде тұжырым жасайды және оны мәмлюктер, Ұлы Селджүктер, Қараманидтер, моғолдар тарихы негізінде дәлелдеуге тырысады. Ұлы Жібек жолы бойында Ақыртас, Айша-Бибі, Тараз, Отырар, Яссы сияқты тамаша тарихи орындар мен қалалар болғанына, әсіресе Тараз, Отырар, Яссы тарихына кеңірек тоқтала отырып сипаттама береді.

    1992 жылы жарық көрген К.Байпақов пен А.Нұржановтың «Ұлы жібек жолы ортағасырлық Қазақстан» атты кітабы. АвторларҰлы жібек жолының жекелеген бөліктерімен зат алмасу б.з. бұрынғы Ш –П мыңжылдықтарда басталған деп санайды. Оны Бадақшаннан шыққан көк лағылды (лазуритті) Иран, Месопатамия, Анатолий, Египет, Сирия жерлеріне, І мыңжылдықтың ортасында Қытайға жеткізген жолдың және сол кездерде –ақ «Нефрит жолының» да болғандығыарқылы айғақтайды. Бұлармен қатар б.з.бұрынғы І мыңжылдықтың ортасында «Дала жолы» деп аталған жол Қара теңіз, Дон бойы, Орал тауы етегі, Ертіс жағалауы, Алтайға, Жоғары Ертіс пен Зайсан көлі бойындағы агриппийлерге дейін созылып, былғары, терілер, иран кілемі, құнды металдардан жасалған бұйымдар тасылды дейді. Міне осылайша ежелгі замандарда-ақ қазақ жері арқылы бірнеше халықаралық сауда жолдарының болғанын байқатады. Жібектің пайда болуы мен саудасының ұзақ уақыт б.з.бұрынғы І мыңжылдық делініп келгендігі, ал таяудағы Қытайдың Чженцзян провинциясындағы Тайху көлі маңынан табылған неолит дәуіріне, б.з. бұрынғы 2750-жылдарға, тән тән жібек маталар, белдіктер мен жібек жіптер бұдан бес мың жыл бұрын-ақ жібектің болғанын көрсететініне назар аударады. Зерттеушілер б.з. бұрынғы ҮІ –Ү ғасырларда қытай жібегі шет елдерге, соның ішінде Батысқа да шығарыла бастады деп есептейді. Ол тұжырымдарын Алтайдағы Пазырық қорғандарынан, Оңтүстік және Батыс Еуропадан табылған жібек маталар мен шашақтарарқылы дәлелдейді. Олар жібектің таралуында сақтар мен скифтердің ат салысқанын, солардың арқасында жібектің Орталық Азия мен Жерорта теңізіне дейін таралғанын жазады. Ұлы жібек жолының тұрақты сауда мен дипломатия жолына айналуын б.з. бұрынғы П ғ. ортасынан басталды деп санайды және бұл тұжырымдарын Чжан Сянның сапарымен байланыстыра түсіндіреді.

    1998 жылы М. Елеуовтың «Шу мен Талас өңірлерінің ортағасырлық қалалары (ҮІ –ХШ ғ. басы) атты еңбегі жарық көрді. Кітаптың бірінші тарауы Ұлы Жібек жолына қосылатын және оның тармақтары болып келетін керуен жолдары тарихы мәселелеріне арналған. Оның екінші тармақшасы **Түрік жолының**, Талас пен Шу бойындағы керуен жолдардың тарихын баяндайды. Зерттеуші Ұлы Жібек жолының әлемдік өркениеттің дамуындағы орны мен маңызына жоғары баға бере келе, оның өзінің дамуы мен тармақтарының өзгеруіне сол замандардағы халықаралық қатынастардың, оның бойындағы елдердің ішкі өміріндегі өзгерістердің ықпалының да болғандығын көрсетеді. Шу мен Талас өңірлерінің ортағасырлық керуен жодарының картасын келтіре отырып, ол жолдарға сипаттама береді. Ұлы Жібек жолының ҮІ –ҮП ғасырларда Атбасы, Арпа өңірі, Қара шұра асуы, Яссы өзені бойымен Өзгентке жетіп, одан соң Ош пен Ферғанаға өтетін Оңтүстік немесе Ферғана тармағының біртіндеп **Түрік жолына** орын бергенін айтады және оның себептерін жазба деректер негізінде дұрыс түсіндіреді. Біз автордың мұның себебі В.Бартольдтың ҮП ғ. Ферғанадағы өзара қырқысулардың, О. Қараевтың таулы аймақтағы қиын жол болғандығының әсері туралы деген түсініктемесінен гөрі «Шу мен Талас өңірінің түрік қағандарының ата жұртына айналып, қағандарының ордаларының осында орналасуы, ондағы қалалар мен елді мекендердің бой көтеріп, көркейіп қолөнер мен сауда –саттықтың дамуына мол мүмкіндіктердің болуы және қағанаттардың сыртқы дүниемен байланыс орнатуға әрекеттенуінен»,-деген тұжырымын шындыққа жақын, әрі ауқымды деп білеміз. Бұдан соң автор ҮІ –Х ғасырлардағы жазбаша деректерге сүйене отырып, Түрік жолдын Испиджабтан шығысқа қарай Шараб, Бадухкет, Тамтадж, Жувикат қалалар мен елді мекендерін басып өтіп Таразға келіп, Төменгі Барсхан, Қасырабасқа жеткенін, одан шыққан керуеннің Күлшуб, Жүлшуб, Құланға келіп одан Суябқа дейін тағы он қаланы басып өтіп, содан соң Сагур Кубалға одан әрі Ыстық көлге өткендігін жаэады. Түрік жолын ондаған үлкенді-кішілі керуен жолдарының қиып өтіп отырғандығын және Шу өзеніне жеткенде екі бағытқа: Іле өңіріне және Ыстық көлге қарай бөлінгендігін көрсетеді.

    Тараздың Түрік жолындағы аса ірі сауда және қолөнер орталығы, бірнеше керуен жолдары тоғысқан қала болғандығын көрсете отырып, одан жан-жаққа Ферғана, Жоғарғы Талас, Телікөл, Қимақ және Талас жолдары сияқты әртүрлі керуен жолдарының таралып отыратынын, бұлардың әрқайсысының бағыттарын сипаттай жазады. Солардың ішінде **Ферғана жолының** Ұлы Жібек жолына, **Телікөл және Талас жолдарының Нәнсай жолына, Ран мен Ақсүмбе жолдарының Телікөл жолына, Дарбаза жолының Сарысу жолына, ал Қимақ жолының Хан жолы мен Қарқаралы жолдарына** қосылатынын көрсеткен. Ал Талас пен Шу өңірлері арқылы өтетін **Қарқаралы, Уванас, Жеті қоңыр және Банджар атты керуен жолдарының** Қаратаудың бірнеше асуынан асып оның солтүстік беткейіндегі қалалар мен елді мекендер арқылы Орталық Қазақстанға, одан Есіл мен Ертіс өзендеріне, ары қарай Батыс Сібірге өтіп отырғанын, олардың әрқайсысына жеке-жеке тоқтала отырып баяндайды. **Шу және Хан жолы аталған керуен жолдары мен олардың тармақтар**ы да жан-жақты сипатталады. Шу бойындағы Навакет қаласынан солтүстік – батысқа қарай шыққан Шу керуен жолы Кирмирау, Шөміш, Ақтөбе, Ақсутөбе, Жетіжар, Сабыр, Қыркүй, қалалары мен елді мекендері, Аңырақай мен Қопа арқылы Іле өңіріне жеткен. Шу керуен жолының Текей, Ақсу, Соқұлық тармақтарының бағыттары да жазылған. Хан жолының Тайатқан, Шұнақ тауларынан шығып Шуға жететін және Қойлыбай, Болат тауларынан шығып Шуға дейін баратын екі жолы, немесе автор жазғандай сол тармағы мен оң тармағы болғандығын баяндайды. Мұнымен бірге Хан жолының Байқара, Иткешу, деп аталған сорабтары мен тармақтары да болғандығын айтады. Осыларды қорытындылай келе автор: «Қорыта келгенде, ҮІ – ХШ ғ. басы аралығында Шу мен Талас өңірлерінің жекелеген аудандарын, олардың қалалары мен елді мекендерін бір-бірімен байланыстырып жатқан күрделі керуен жолдары жүйесі басты-басты үш жолмен байланысты болған, ол жолдар: Түрік жолы, Шу жолы және Телікөл жолы», - деп көрсетеді. Автор бұл тұжырымды жасауға көптеген жазбаша деректер негізінде жоғарыдағы мәселелерді баяндай отырып қол жеткізгендігін атап өтуіміз қажет.

    М.Хошимов өзінің еңбегінде ең ежелгі жолдардың қалыптасуы туралы мәселеде төмендегідей тұжырым жасаған: «Таким образом, можно отметить, что к эпохе энолита восходит начало интенсивного освоения земледельцами новых районов Средней Азии. В эпоху бронзы эти пути служили не только целям расселения земледельцев и скотоводов – расширения их ареалов обитания, но все чаще для экономических и культурных связей. В раннем железном веке сформировались районные и межобластные пути транзитного сообщения, торговли и обмена. Они использовались в завоевательских походах Ахеменидов и армии Александра Македонского». Оның бұл тұжырымдары қолдауға тұрарлық деп ойлаймыз. Тек қазақстандық тарихнамада бұл мәселелердің, дәлірек айтқанда энолит, қола дәуірлеріндегі ғана емес ерте темір дәуіріндегі де қазіргі қазақ жеріндегі жолдар туралы зерттеулердің жоқтығы болашақ зерттеушілерді ойландыруы қажет деп есептейміз.

    Хошимов еңбегінің ежелгі дәуірдің белгілі жолдары туралы екінші тараушасында мәселені «**лазурит жолын**» баяндаумен бастайды. Аспан түстес көгілдір тасты Бадахшандағы қазба орнынан Бактрия арқылы Иранға, Түркменияға және Алдыңғы Азияға апаратын жолдың осылай аталғанын, оның Қытайда қымбат бағалы силық ретінде қабылданып, көптеген елдерде қасиетті заттар жасаудажәне зергерлік бұйымдар үшін пайдаланылғанын Э. Ртвеладзенің еңбегіне сүйене отырып жазады. Қытайға лазурит Шаш, Қотан арқылы жеткізілді Иран, Месопатамия, Египет, Алдыңғы Азия жерлерінен табылған ең ежелгі лазуриттік заттар б.з. бұрынғы 4-3 мыңжылдықтарға тән екендігін айтады. Оның дәлелі ретінде ассирия патшасына жазылған хаттан үзінді келтіреді.

    Дунхуаннан шығып Хотан арқылы Вахан аңғарымен Памирді айналып өтетін жолды «**нефрит жолы**» деп атағандарын, нефриттің де ежелгі Қытайда жоғары бағаланғанын көрсетеді.

    «**Алтын жол**» атты жол бойынша сақтардың әйгілі алтыны тасылды, ол Бактрияны Соғды мен Хорезм қалалары арқылы байланыстырды дейді. Біздіңше негізгі мекені қазіргі қазақ жері болған сақтардың бұл «алтын жолы» тарихын зерттеу қазақстандық тарихшылардың үлесіндегі дүние. Өйткені байқап отырғанымыздай өзбек зерттеушілерінің «алтын жолды» толық сипаттауды өз міндеті санамайтыны байқалады. Олар мұны қазақстандықтардың үлесіндегі нәрсе деп ойлайтын болса керек. Онысы дұрыс та.

    Қазақстандық тарихнамада зерттелмеген келесі бір жол «**Күміс жолы**». М.Хошимов бұл жолды Туранның Болғар патшалығымен сауда жолы ретінде сипаттайды. Алғаш ол жол Бағдат пен Ираннан Кавказ бен Хазар қағандығы арқылы Болғар патшалығына жетіп отырса, Х ғ. басында Бағдат халифы мен Хазар қағаны арасындағы келіспеушілік жолдың Туранға ауысуына әкелді. Сөйтіп, Бұқараға жеткен керуен Амудария, Хорезм, Үргеніш, Ембі арқылы жүріп, Еділдің сол жағалауымен Болғар патшалығына жетті. Ол бойынша Тураннан Шығыс Еуропаға ең алдымен күміс дирхемдер, сонымен бірге күріш, жүзім, кептірілген жемістер, маталар тасылса, Болғар патшалығынан тері, былғары, мал, бал, құлдар сатып алынып отырды. Автор Туран жерінде Исмаилдық күміс дирхемдердің көп кездеспейтінін, ал керісінше Шығыс Еуропа мен Балтық жағалауында олардың бірнеше қоймасының табылғанын айта отырып, яғни олар әлемдік ақша қызметін атқарған деген қорытынды жасайды.

    Қазақстандық тарихшылар назар аударуы қажет келесі бір жол – «**Астық жолы**». Ежелгі Еуропаны да басып өткен бұл жол туралы б.з.бұрынғы Ү ғасырда Геродоттың астықты жөнелтетін басты қала Ольвия екендігі, оған астықтың өздері үшін ғана емес, сату үшін де өсіретін сақтар, скифтер, каллипидтер, алазандар және «егіншілер» мекендейтін Днепр мен Буг арасынан келіп жататынын көрсеткенін жазады.

    «**Камшат жолы**» туралы да қазақстандық тарихшылар арнайы зерттеу жүргізбеген. Жетісудан шығытын бұл жол оңтүстік Сібір мен Солтүстік Монғолияға баратын болған. М. Хошимов көрсеткендей ол одан ары Онон, Шилка, Амур немесе Керулен, Далай-нор көлі, Аргун, Амур арқылы Амур бойы мен Приморьенің ең шеткі аудандарына дейін жеткен. Соғды саудагерлері тіпті қазіргі Илан ауданында Мунданьцзян мен Сунгари өзендері маңында Угочен атты қала салған. Еңбекте «**Камшат жолы», «Патша жолы», «Әмір жолы», «Елшілер жолы», «император жолы**» сияқты негізінен жергілікті сипат алған жолдар туралы да қысқаша мәліметтер келтіре отырып: «Но ни одному из этих путей древности и средневековья не было суждено сыграть такую громадную роль в исторических судьбах народов Европы и Азии, какую сыграла в истории человеческой цивилизации в целом трансконтинентальная магистраль, котроая в течении более полутора тысяча лет, с конца П в. до н.э. до начала ХҮІ в. связывала (столица Ханской империи как в древности называли Китай-Ноян и Чанань-Сиань) Китай через Ценральную Азию и Иран с городами и странами восточного средиземноморья – римскими, а впоследствии Византийскими владениями и тем самым с европой, грандиозной, небывалой по своей протяженности магистрали, вошедший в историческую литературу последнего столетия под общим названием «Великий Шелковый путь», - деген қорытынды жасайды.

    Сонымен байқап отырғанымыздай Орталық Азия мен Қазақстан жерінде ежелгі кезеңдерде бірнеше халықаралық және ішкі байланыстарда маңызды орын алған бірнеше көлемді жол тораптары өмір сүрген екен. Олар арнайы зерттеуді қажет ететін өзекті мәселелер қатарынан орын алып отыр.

    **Төлебаев Т.Ә. т.ғ.д., профессор.**

    **Тарихнамалық зерттеулердің әдістемелік және деректік мәселелері туралы**

    Бүгінгі таңдағы ғылыми зерттеулерде зерттеліп отырған мәселенің өткен бүкіл танымдық жолын жиынтықтау ерекше орын алып отыр. Ал ол жиынтықты тұжырымдар ғылымның жалпы даму процесі мен оның ішкі заңдылықтарын терең талдаусыз мүмкін емес. Өткен уақыттар туралы тарихи әдебиеттерде не айтылғанын білу қажет. Соның ішінде, әсіресе, ол еңбектерде жасалған қорытындылар қалай, неліктен, қандай заңдылық негізінде жасалғанын білудің маңызы зор. Тек сонда ғана бүгінгі таңдағы біздің тәуелсіз елімізде ерекше үрдіс алып отырған өткен тарихты тану процесінде оның пайдаланылуы мен маңызының дәрежесін толық бағалай аламыз. Бұл мәселеде тарих ғылымының тарихы саласындағы методология мәселесі зерттеу жұмыстарының ғылыми дәрежесін көтеру үшін алғашқы орындағы маңызға ие болуда. Осы тұрғыдан алғанда тарихнамалық зерттеулердің тереңдеуі мен дамуы жекеленген мәселелерді принципті негізде талдап, айқындау мен жүйелеуді қажет етеді.

    Өйткені әдістемелік тұрғыдан алғанда тарихи және тарихнамалық зерттеулердің әдіс-тәсілдерін ажырата қою қиын болғанымен, тарихнамалық зерттеудің әдістемесінің өзіне тән ерекшеліктері бар. Тарих ғылымы кең түрде алғанда, қоғамдық қатынастардың даму заңдылықтарын зерттесе, тарихнама сол дамудың танымдық заңдылықтарын зерттейді. Демек, тарих ғылымының обьектісі сан қырлы адамзат қоғамы болса, тарих ғылымы тарихының обьектісі сол тарих ғылымының өзі болып есептеледі. Яғни тарихи және тарихнамалық зерттеулердің деректік негіздерінде үлкен айырмашылықтар бар. Дегенмен, бұл әлі де анықтауды қажет ететін мәселелердің бар екенін де жоққа шығармайды. Мәселен жекеленген зерттеушілер тарихнамалық факт және тарихнамалық дерек ұғымдарын әртүрлі ұғымда түсінеді, әрі пайдаланады. Мәселен, М.В.Нечкина: “Тарихнама – тарих ғылымының тарихы, ал ғылым ең алдымен ғалымдардың зерттеулерінің нәтижелерінен құралады. Демек, тарихтың негізгі және ең маңызды фактысы ғалымның зерттеу процесі мен жұмысының нәтижелерінің өзара ықпалы, өзара тәуелділігі қосылатын еңбектері. Жазушылардың шығармаларын оқымай әдебиет тарихының болмайтыны сияқты, ғалымдардың еңбектерін оқып-үйренбей ғылым тарихы болмайды”,- дейді /1/. Ол тарихнамалық факт деп тарихшының кез келген еңбегін атайды. Тарихнамалық факт ұғымын айқындауға ұмтылған зерттеушілердің бірі С.О.Шмидт, оның тарихнамалық деректен айырмашылығы туралы мәселеге жеткілікті дәрежеде көңіл бөлмейді, тіпті оларды теңестіре пайдаланады /2/. Тарихшының кітаптары, кітапшалары, мақалалары, пікірлері, құжаттық жарияланымдары, лекциялары, баяндамалары, музейлік экспозициялары, оқу құралдары т.б. тарихнамашы міндетті түрде зерттейтін тарихнамалық фактілер деп есептейді /3/. Ал Г.М.Иванов тарихнамалық факт түсінігіне арнайы тоқтала отырып, тарихи оқиғалар ғана емес, оларға берілген бағалар да тарихнамалық тұрғыда қарастырылып, тарихшы үшін факты болып есептеледі дейді /4/.

    Тарихнамалық әдебиеттерде тарихи және тарихнамалық факты деген ұғымдар да қолданылады. Мәселен, орыстың белгілі тарихнамашысы К.Н.Тарновский тарихи және тарихнамалық фактілердің жігін ажыратуға ұмтылады және олардың сипаты мен құрылымында өзгерістер бар екенін атап өте келе: “Тарихи фактіде алғашқы деректен басталатын және тікелей куәліктік күші бар хабарламалық маңыз басым, демек, сезімдік білім басым. Тарихнамалық факті ретінде біз азды-көпті дәлдікпен және толықтықпен зерттеуде баяндалған авторлық концепцияны түсінеміз; онда, сөйтіп, тарихи фактілерді талдау нәтижесінде алынған жүйелеуші және түсіндіруші білім, яғни, рационалдық білім көбірек”,- дейді/5/. Кез келген ғылымның басты міндеті белгілі бір құбылыстың пайда болу және даму заңдылықтарын ашу болса, ол заңдылықты айқындау концепциялар арқылы іске асады. Концепциялар ғалымдардың бір немесе бірнеше еңбектерінде айтылады, тұжырымдалады. Жаңа деректердің ашылуы, жаңа ойлардың пайда болуы, зерттеу тәсілдерінің жасалуы, ғылыми еңбектердің жариялануы, пікірталастар ғылым тарихының фактілері болып саналады. Сол фактілердің өзара байланысы мен өзара ықпалын айқындау зерттеу обьектісінің ғылыми танымын құрайды, концептуалды тұжырым, яғни концепция қалыптастырады. Сол концепцияны құрайтын фактілер байланысын зерттеу тарихнамалық зерттеудің ерекше міндеті болып есептеледі. Концепцияны тану және бағалау үшін тарих ғылымы дамуының методологиялық негізін зерттеу қажет. Концепцияны талдау ғылым дамуының барлық факторларын кең түрде зерттеу арқылы ғана іске асады, дұрыс нәтиже береді. Деректік негізінің кеңейгенін, тарихи зерттеу техникасының дамуын бақылау, проблематиканы талдау, методологиялық проблеманы ерекшелеу ғылым тарихы туралы толық түсінік бермейді. Ғылыми зерттеу жұмысының теориялық, методологиялық негізін талдау фактылердің неліктен өзара байланыста болып, белгілі бір концепцияны құрағанын анықтауға мүмкіндік береді. Концепцияда ең алдымен құбылыстар мен процестердің бағасы берілуі, тарихтың міндеттері, тарихи процестің жалпы бағыты, тарихи деректерді зерттеудің әдіс-тәсілдері теориялық тұрғыда ой елегінен өткізілуі қажет. Сонда ғана концепцияны талдау тарихи проблеманың зерттелуінің, жалпы тарих ғылымының қоғамдық-саяси өмірдегі орны мен маңызын бағалауға мүмкіндік береді. Біздің тақырыптағы тарихнамалық зерттеу тарихты оқытудың бүгінгі таңдағы жаңа талаптарымен бірге, қоғамдық-әлеуметтік дамудың тарихи сабақтастығы мен ерекшеліктерін түсіну, айқындау қажеттіктерінен де туындап отыр. Бұл тарихнамалық зерттеудің ғылымның өз кезінде қоғамдық өмірде алған орны, оның талаптарына жауабының дәрежесі туралы мәселелерге жауап беріп қана қоймай, өткен тарих пен кәзіргі уақыттың арасындағы тығыз байланысты, тарих ғылымының әлеуметтік қызметінің құндылығын да көрсетеді.

    Тарихнамалық фактілердің, тарихи концепциялардың қалыптасу, даму жолдарын тарихнамалық деректер арқылы іздестіріп, зерттеп, айқындау қажет. Тарихнамалық деректердің тарихи деректерден ерекшеліктерін көрсетуге ұмтылған зерттеушілердің бірі М.В.Нечкина оған тарихшылардың кез келген түрдегі еңбектерін – монографиялар, мақалалар, баяндамалар, қолжазбалар, тарихшылардың сьездерінің, конференцияларының, симпозиумдарының хаттамалары, пікірталастарының стенограммалары, ғылыми мекемелердің қаулылары, тағы сол сияқтыларды жатқызады **/**6/**.** Ол, әсіресе, тарихнамалық зерттеулердегі монографияның маңызды орын алатынын баса көрсетеді: “Көбінесе алғаш рет айналымға енгізілген деректер негізінде құрылған олар ғылымдағы жаңа ойларды айтады, гипотезаларды тексереді, құжаттар негізінде бір пікірлерді дәлелдеп, екіншілерін жоққа шығарады, шешімі табылмаса алға жылжуы қиын ғылыми проблемалардың жанды қатпарларына сәуле түсіреді. Монографиялар - үлкен тұжырымдардың, маңызды ғылыми концепциялардың негізі. Олар ғылымның сарайын көтереді. Ғылым тарихында әрқашан солай болған” /7/. Біз бұл айтылғандарды қолдай отырып, тарихнамашылар үшін монографиялық зерттеулер кез келген мәселені зерттеу барысында басты дерек, арқау болатын еңбек ретінде қарастырылуы қажет дегенді ерекшелегіміз келеді. Кеңестік кезеңдегі, әсіресе Қазақстанда капиталистік қатынастардың қалыптасуы жөніндегі тарихнамалық деректердің басқа түрлері негізінен монографиялық еңбектердегі концепцияларды толықтырушы, қайталаушы болып келеді. Немесе шағын еңбектердегі концепциялар, соңынан монографияларға айналып, кеңейіп, нақтыланып отырған.

    К.Н.Тарновский тарихи және тарихнамалық деректердің айырмашылықтарын тарих ғылымы мен тарихнаманың пәндік айырмашылықтары негізінде сипаттайды. Оның пікірінше тарих ғылымы қоғамдық дамудың заңдылықтарын оқытса, тарихнама сол дамудың танымдық заңдылықтарын оқытады. Сол себепті де тарих ғылымының обьектісі көп қырлы адамзат қоғамы болса, тарих ғылымы тарихының обьектісі сол ғылымның өзі. Нақтылы тарихи зерттеудің дерегі – зерттеушінің өзіндік көзқарастар мен түсінік жүйелерін қалыптастыруына, пайымдаулар жасауына мүмкіндік беретін әртүрлі архивтік және жарияланған алғашқы материалдар. Тарихнамашы проблема бойынша алғашқы материалдармен жұмыс істемейді. Ол үшін дерек – ең алдымен барлық түр мен типтегі тарихи зерттеулер (монография, мақала, пікір), одан кейін - жарияланған, немесе жарық көрмеген пікірталастар мен талқылаулар, ең соңында – тарихшы-зерттеушінің жұмыстық құжаттары (қолжазбалары, көшірмелері, конспектісі, жазба кітапшасы, хаттары) және жеке архивін құрайтын басқа да қағаздары **/**8**/.** Ол осылайша тарихнамалық дерекетерді негізінен үш топқа жіктей келе, тарихнамалық деректерді нақтылай түседі. Оның пікірінше тарихнамашылар негізінен аяқталған зерттеулермен жұмыс істейді. Дәл солар тарихнамашы үшін басты алғашқы материал, яғни нақты мәселе, тақырып, проблеманы зерттеу тарихын оқу үшін дерек болып есептеледі. Ал мәселенің әдебиетіне келетін болсақ, оның тарихнамалық зерттелуіне . Сол себепті де соңғы 20-25 жылдан бері тарихнамалық деректану мәселелері М.В.Нечкина, И.Д.Ковальченко, Л.Н.Пушкарев, Е.И.Городецкий, А.М.Сахаров, М.А.Варшавчик, С.О.Шмидт, В.В.Иванов т.б. орыс зерттеушілерінің еңбектерінде арнайы сөз болып келеді /9/. Тарихнамалық дерекнаманың теориялық методологиялық мәселелері әсіресе, тарихи танымның бүгінгі талаптары, шешілмеген және қайта қарауды қажет ететін проблемалардың күн тәртібіне қойылуы барысында үлкен мәнге ие болуда. Тарихи деректердің типтік жіктелуі мен түрлері, олардың ерекшеліктері Қ.М.Атабаев пен М.А.Қадыртаеваның еңбегінде жіктей көрсетілген /10/. Олар И.Д.Ковальченконың басшылығымен шыққан деректану туралы еңбектегі деректердің типтері туралы пікірді айта отырып, оған толықтырулар еңгізеді және іс жүзінде типтік жіктеудің жаңа вариантын ұсынады /11/. Дәлірек айтқанда “деректерді пайда болу тегіне, сыртқы ерекшеліктеріне қарай үлкен типтік топтар класына, оның ішінде шағын топтарға” былайша бөледі: заттай деректер, көркем сурет деректері, сөздік деректер, жазба деректер, дыбысты деректер, салттық деректер /12/. Сонымен байқап отырғанымыздай, тарихи деректердің түрі көп екен.

    Ал тарихнамалық деректердің ауқымы тарлау және негізінен алғанда жазбаша деректер болып есептеледі. Олардың ішінде бастылары тарихшылардың тарихи деректер бойынша жазған және жарық көрген тарихи тақырыптағы зерттеу еңбектері – монографиялар, кітапшалар, мақалалар т.б. Біздің зерттеу жұмысымыздың ерекшелігіне орай дәл осы топтағы еңбектер оның негізгі тарихнамалық деректерін құрайды. Мысалы, Н.Д.Дингельштедтің, И.И.Гейердің еңбектерінен бастап Қазақстандағы капиталистік қатынастар туралы қалам тартқан бүгінгі таңдағы зерттеушілердің туындыларына дейін осы топқа жатқызылады. Бұдан соң, жарияланбаған, қолжазба күйінде сақталатын, бірақ ғылыми апробациядан өткен және сол негізде ғылыми дәреже берілген зерттеу жұмыстары – диссертациялар маңызды тарихнамалық дерек қызметін атқарады. Бұл жерде негізінен диссертациялары монография болып жарияланбай қалған Бекбергенов М.С., Есенғалиева Г., Шымырбаева Б.Ш. сияқты тарихшылардың еңбектері сөз болып отыр /13/. Мұнымен қатар тарихнамалық мәселенің ерекшелігіне, ауқымына қарай басқа да тарихнамалық деректер іздестіріліп, зерттеледі. Мәселен, біздің диссертация тақырыбы көлемінде сондай-ақ, экономистердің, шаруашылық салаларында қызмет ете жүріп, олардың қалыптасу, даму мәселелерін зерттеу жұмыстарымен айналысып, еңбектер жазған адамдардың да туындылары тарихнамалық дерек ретінде қарастырылады. Мәселен, инженер-металлург В.А.Пазухиннің, мұнай өндірісі саласының басшыларының бірі болған Т.Шаукенбаевтың, экономист Ц.Л. Фридманның, С.А.Нейштадттың және т.б. еңбектері. Жарияланған тарихнамалық деректер қатарына жазушылардың, әдебиетшілердің тағы да басқа мамандық иелерінің тарихи тақырыптардағы жарық көрген еңбектерін де жатқызуға болады. Біздің зерттеу жұмысында, мәселен Т.Кәкішевтің, М.Мағауиннің және т.б. еңбектері тарихнамалық дерек ретінде пайдаланылды. Келесі бір маңызды тарихнамалық деректер тобына ғылыми жұмыстардың - диссертациялар мен кітаптардың мазмұны талқыланған ғылыми кеңестердің, әртүрлі жиналыстар мен мәжілістердің стенограммалық және протоколдық жазбаларын жатқызу қажет. Оларды талдау жекеленген тарихшылардың көзқарасын, ғылыми зерттеу жұмысының дәрежесін айқындай түсуге мүмкіндік береді. Зерттеушінің лобараториясы, жеке архивіндегі конспектілері, хаттары, жеке іс қағаздары мен қолжазбалары, олардың көшірмелері де тарихнамашы үшін маңызды мәліметтер береді. Бұлармен қатар тарихнамашының әр кезеңдегі мемлекеттік саяси-идеологиялық саясатқа да көңіл бөліп отыру қажеттігі, өзі талдап отырған еңбек жазылған кездердегі мемлекеттік, әкімшіліктік құжаттарға да талдау жасауын талап етеді. Бұл бағытта жекеленген мемлекеттік құжаттар да тарихнамалық деректік сипат алады. Біздер кеңестік тоталитарлық жүйенің қаулы-қарарларының, соның барысында қабылдаған шараларының тарихшылар тағдырына әсер еткендігін көрсету қажет екеніне баса назар аудардық. Сондықтан да БК(б)П ОК-нің 1944ж. Татар партия ұйымдары, 1945ж. Башқұрт партия ұйымдары, 1946 жылғы 14 тамыздағы “Звезда” және “Ленинград” журналдары туралы, 1945 ж. Қазақстан К(б)П ОК-нің және т.б. қаулылылары тарихнамалық дерек қызметін атқарды. Тарихнамашы үшін жекеленген адамдардың тарихи еңбектер мен тарихшылар туралы жазған мақалалары, пікірлері де құнды дерек деп есептелінуі қажет. Кеңестік кезеңде танымал тарихшылардың мерейтойларына орай КСРО және Қаз ССР Ғылым академияларының “Хабарлары) мен “Хабаршыларында”, ал бүгінгі тәуелсіздік алғаннан кейінгі әртүрлі басылымдарда жарияланған шағын мақалалар осы тұрғыдағы құнды деректер болып табылады. Аталғандармен қатар, тарихнамалық талдау жасау барысында жекеленген тарихи тұлғалардың қоғамдық-саяси, әлеуметтік-экономикалық көзқарастарын зерттеуге арналған еңбектердің де деректік рөл атқаратынын естен шығармаған жөн. Осы аталғандар негізінде тарихнамалық деректерді екі үлкен топқа топтастыруға болады. Біріншісі нақтылы зерттеу еңбектері- негізгі деректер. Екіншісі – зерттеу жұмыстарының ғылыми, идеологиялық мазмұнына әсер еткен жағдайларды анықтауға мүмкіндік беретін жарияланған және жарық көрмей қолжазба түрінде сақталған қосалқы деректер. Тарихнамашы негізінен аяқталған зерттеу еңбектерін белгілі бір мәселенің, проблеманың, тақырыптың тарихын зерттеу үшін басты алғашқы материал, дерек ретінде алады.

    Тарихнамалық әдебиеттерде тарихи және тарихнамалық факты деген ұғымдар да қолданылады. Мәселен, орыстың белгілі тарихнамашысы К.Н.Тарновский олардың сипаты мен құрылымы бойынша өзгешеліктері бар екенін айта келе: “Тарихи фактыде алғашқы деректен басталатын және тікелей куәліктік күші бар хабарламалық маңыз басым, демек, сезімдік білім басым. Тарихнамалық факті ретінде біз азды-көпті дәлдікпен және толықтықпен зерттеуде баяндалған авторлық концепцияны түсінеміз; онда, сөйтіп, тарихи фактілерді талдау нәтижесінде алынған жүйелеуші және түсіндіруші білім, яғни, рационалдық білім көбірек”,- дейді /14/.

    Сонымен тарих ғылымдары жүйесіндегі жеке пәндердің бірі болып есептелетін тарихнаманың зерттеу обьектісі тарихи даму процесінің өзі емес, оның танымдық тарихи ойлары, яғни тарих ғылымының өзі. Тарихнаманың дамуы тарих ғылымының даму дәрежесіне тікелей байланысты. Өз кезегінде тарих ғылымының дамуы тарихнамалық зерттеуге де тәуелді. Тарихи зерттеулер көбейген сайын тарихнамалық зерттеу обьектісінің де ауқымы кеңи түседі. Сонымен байланысты тарихнаманың зерттеу тәсілдері де жетіле береді.

    1. Нечкина М.В. История истории (Некоторые методологические вопросы истории исторической науки).// История и историки. Историография истории СССР. -М., 1965. -С.11.

    2. Шмидт С.О. О методике выявления и изучения материалов по истории советской исторической науки.// Труды Московского государственного историко-архивного института. Т.22. -М., 1965. -С. 6-7.; Шмидт С.О. О предмете советской историографии и некоторых принципах ее периодизации.// История СССР, 1962, 1. -С.95-96.

    3. Шмидт С.О. О методике выявления и изучения материалов по истории советской исторической науки. //Труды Московского государственного историко-архивного института. Т.22.-М.,1965. -С.22.

    4. Иванов Г.М. К вопросу о понятии “исторический факт”.// Методологические и историографические вопросы исторической науки. Вып. 6. –Томск, 1969. -С.23-24.

    5. Тарновский К.Н. Социально-экономическая история России. Начало ХХ в. Советская историография середины 50-х – начала 60-х годов. -М.: Наука, 1990. -С.10.

    6. Нечкина М.В. История истории (Некоторые методологические вопросы истории исторической науки).// История и историки. Историография истории СССР. -М., 1965. -С.8-9.

    7. Нечкина М.В. Монография: ее место в науке и в издательских планах.// Коммунист. 1965, N9. -С.70-78.

    8. Тарновский К.Н. Социально-экономическая история России. Начало ХХ в. Советская историография середины 50-х – начала 60-х годов. -М.: Наука, 1990. -С. 9-10.

    9. Методологические и теоретические проблемы истории исторической науки. Сб. ст. -Калинин, КГУ,1980; Варшавчик М.А. Об источниках изучения историографии истории КПСС.// Вопросы истории КПСС. 1973. Т.11.

    10. Атабаев Қ.М., Қадыртаева М.А. Деректанудың теориялық мәселелері. -Алматы: Қазақ университеті,1999. -16-18 бб.

    11. Источниковедение истории СССР. /Под ред. Ковальченко И.Д. -М.: Наука,1981. -С.12.

    12. Атабаев Қ.М., Қадыртаева М.А. Деректанудың теориялық мәселелері. -Алматы: Қазақ университеті,1999. -17-18 бб.

    13. Бекбергенов М.С. Социально-экономические отношения в Казахстане в конце Х1Х-начале ХХ вв. Дисс. На соискание канд. ист.наук. -Л., 1953.; Есенгалиева Г. Обрабатывающая промышленность Семипалатинской области. Дисс. на соиск. канд.ист.наук. -Алма-Ата, 1961; Чемирбаева Б.Ч. История возникновения и развития Риддера. Дисс. на соиск. канд.ист.наук.-Алма-Ата, 1969.

    14. Тарновский К.Н. Социально-экономическая история России. Начало ХХ в. Советская историография середины 50 - 60-х годов. -М.: Наука, 1990. -С.10. [↑](#endnote-ref-14)